stanford-oval/wikipedia huggingface dataset:
คณะ

คณะ สามารถหมายถึง
คณะ - กลุ่มสังคมที่มีกิจกรรมร่วมกันบางประการ เช่น คณะกรรมการ คณะทำงาน คณะสงฆ์ คณะรัฐมนตรี คณะปฏิวัติ คณะตลก คณะลิเก ฯลฯ
คณะวิชา - หน่วยงานในสถาบันการศึกษา เช่น คณะสังคมศาสตร์ คณะวิศวกรรมศาสตร์
คณะ - หอพักในสถาบันการศึกษาแบบกินนอน เช่น วชิราวุธวิทยาลัย หรือกลุ่มกุฏิที่พักในวัดบางวัด
คณะ (ร้อยกรอง) - หมวดหมู่ของร้อยกรอง ประกอบด้วย บท บาท วรรค และคำ
กีฬาเกียร์สัมพันธ์

กีฬาเกียร์สัมพันธ์ หรือ เกียร์เกมส์ เป็นการจัดการแข่งขันกีฬาของนิสิต นักศึกษาคณะวิศวกรรมศาสตร์จากทุกสถาบันทั่วประเทศไทย ซึ่งจัดโดยสหพันธ์นิสิตนักศึกษาวิศวกรรมศาสตร์แห่งประเทศไทย (สนวท.) และมีสถาบันต่างๆหมุนเวียนกันเป็นเจ้าภาพจัดงาน
ประวัติและความเป็นมา

การแข่งขันกีฬาในหมู่คณะวิศวกรรมศาสตร์นั้นแต่เดิมเรียกว่า "กีฬา 8 เกียร์" (8 Gear) หมายถึงการแข่งขันกีฬาระหว่างสถาบันการศึกษาที่ทำการสอนในสาขาวิศวกรรมศาสตร์ มีอยู่ด้วยกัน 8 สถาบันโดยมีวัตถุประสงค์คือ ต้องการเสริมสร้างความสัมพันธ์กันระหว่างนิสิตนักศึกษา ในสาขาวิศวกรรมศาสตร์จากทุกสถาบัน ซึ่งก่อให้เกิดผลคือ
มีการแลกเปลี่ยนทางด้านวิชาการมากขึ้น นำมาซึ่งระดับมาตรฐานทางการศึกษา
เสริมสร้างจรรยาบรรณของการเป็นวิศวกรที่ดีในอนาคต
ดังนั้นพอจะกล่าวได้ว่า กีฬา 8 เกียร์ กำเนิดขึ้นเพื่อก่อให้เกิดความสามัคคีในหมู่วิชาการของชาติตั้งแต่ยังศึกษาอยู่นั้นเอง และก่อให้เกิดการรู้จัก เข้าใจกันของวิศวกรต่างสถาบัน ซึ่งเป็นผลดีในอนาคตในการร่วมมือกันทำงานอย่างมีประสิทธิภาพ เริ่มแรกของการแข่งขันกีฬานี้ สมาชิกที่เข้าร่วมการแข่งขันมีไม่ครบ 8 สถาบันจึงยังไม่เรียกว่าเกียร์ 8 สถาบัน ซึ่งในระยะบุกเบิกนั้นมีเพียง 4 สถาบันเท่านั้น อันได้แก่ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยขอนแก่น และมหาวิทยาลัยเชียงใหม่
และในระยะต่อมาก็มีสถาบันการศึกษาที่เปิดสอนสาขาวิศวกรรมศาสตร์เพิ่มอีก 4 แห่งและส่งนักกีฬาเข้าร่วมแข่งขันด้วย ทำให้การแข่งขันกีฬา8เกียร์สมบูรณ์ขึ้นและเรียกว่า กีฬา 8 เกียร์ มาโดยตลอด ซึ่งสถาบันการศึกษาที่เปิดสอนสาขาวิศวกรรมศาสตร์เพิ่มอีก 4 แห่งได้แก่ มหาวิทยาลัยสงขลานครินทร์ สถาบันเทคโนโลยีพระจอมเกล้า ทั้ง 3 วิทยาเขต คือวิทยาเขตธนบุรี วิทยาเขตลาดกระบัง และวิทยาเขตพระนครเหนือ(ในสมัยนั้นยังคงเป็นสถาบันเดียวกันอยู่) จึงเป็นจุดเริ่มต้นของการแข่งขันกีฬา 8 เกียร์อย่างสมบูรณ์
โดยสรุปแล้วสถาบันการศึกษาที่เข้าร่วมการแข่งขันกีฬา 8 เกียร์ ทั้ง 8 สถาบันมีดังนี้
มหาวิทยาลัยเกษตรศาสตร์
มหาวิทยาลัยขอนแก่น
จุฬาลงกรณ์มหาวิทยาลัย
มหาวิทยาลัยเชียงใหม่
มหาวิทยาลัยสงขลานครินทร์
มหาวิทยาลัยเทคโนโลยีพระจอมเกล้าพระนครเหนือ
มหาวิทยาลัยเทคโนโลยีพระจอมเกล้าธนบุรี
สถาบันเทคโนโลยีพระจอมเกล้าเจ้าคุณทหารลาดกระบัง
ในระยะต่อมาเมื่อมีความต้องการทางด้านวิศวกรรมศาสตร์เพิ่มมากขึ้น จึงทำให้สถาบันอื่นๆ ได้เริ่มเปิดทำการสอนในสาขาวิศวกรรมศาสตร์ ทำให้ในระยะเวลาต่อมาก็มีสถาบันเพิ่มมากขึ้น ยังผลให้มีเกียร์เพิ่มมากขึ้น และมีความต้องการจะเข้าร่วมในการแข่งขันกีฬาดังกล่าว ทำให้รูปแบบของกีฬา 8 เกียร์ เปลี่ยนไปกลายเป็น”กีฬาเกียร์สัมพันธ์” โดยมีสถาบันทีมีอยู่เดิมซึ่งอาจเปลี่ยนแปลงชื่อไปบ้างและสถาบันใหม่ที่เข้ามาใหม่ ปัจจุบัน มีมหาวิทยาลัยที่เข้าร่วมทั้งหมด 31 มหาวิทยาลัย
สถาบันที่เข้าร่วม

| 0 | 1 | 2 |
| --- | --- | --- |
|  จุฬาลงกรณ์มหาวิทยาลัย  มหาวิทยาลัยกรุงเทพ  มหาวิทยาลัยเกษตรศาสตร์  มหาวิทยาลัยสงขลานครินทร์  มหาวิทยาลัยขอนแก่น  มหาวิทยาลัยเชียงใหม่  มหาวิทยาลัยเทคโนโลยีพระจอมเกล้าธนบุรี  มหาวิทยาลัยเทคโนโลยีพระจอมเกล้าพระนครเหนือ  มหาวิทยาลัยเทคโนโลยีมหานคร  มหาวิทยาลัยเทคโนโลยีราชมงคลธัญบุรี  มหาวิทยาลัยเทคโนโลยีสุรนารี  |  มหาวิทยาลัยธรรมศาสตร์  มหาวิทยาลัยธุรกิจบัณฑิตย์  มหาวิทยาลัยนเรศวร  มหาวิทยาลัยบูรพา  มหาวิทยาลัยมหิดล  มหาวิทยาลัยแม่โจ้  มหาวิทยาลัยรังสิต  มหาวิทยาลัยรามคำแหง  มหาวิทยาลัยศรีนครินทรวิโรฒ  |  มหาวิทยาลัยศรีปทุม  มหาวิทยาลัยศิลปากร  มหาวิทยาลัยเกษมบัณฑิต  มหาวิทยาลัยสยาม  มหาวิทยาลัยหอการค้าไทย  มหาวิทยาลัยอัสสัมชัญ  มหาวิทยาลัยอุบลราชธานี  สถาบันเทคโนโลยีปทุมวัน  สถาบันเทคโนโลยีพระจอมเกล้าเจ้าคุณทหารลาดกระบัง  มหาวิทยาลัยวลัยลักษณ์  มหาวิทยาลัยมหาสาคาม   |
งานประกาศผลรางวัลออสการ์ ครั้งที่ 81

งานประกาศผลรางวัลออสการ์ ครั้งที่ 81 เป็นงานที่มอบรางวัลต่างๆให้กับภาพยนตร์ที่เข้าฉายในปีค.ศ. 2008 โดยจัดขึ้นในวันอาทิตย์ที่ 22 กุมภาพันธ์ ค.ศ. 2009 ที่จะถึงนี้ ที่โกดักเธียเตอร์ ฮอลลีวู้ด แพร่ภาพทางสถานีโทรทัศน์ช่อง ABC ในสหรัฐอเมริกา
ดูเพิ่ม

รายชื่อบุคคลและภาพยนตร์ที่ได้รับการเสนอเข้าชิงรางวัลออสการ์ ครั้งที่ 81
แหล่งข้อมูลอื่น

เว็บไซต์ทางการของออสการ์
วิดีโอเกี่ยวกับออสการ์ ใน YouTube (โดย สถาบันศิลปะและวิชาการทางภาพยนตร์)
คณะกรรมการ

คณะกรรมการพันธสัญญาใหม่ภาษากรีก โดยสหสมาคมพระคริสตธรรม (ประมาณ ค.ศ. 1980)
คณะกรรมการ (ถ้าหมายถึงคนเดียวจะเรียกว่า กรรมการ) เป็นสมัชชาปรึกษาหารือ (deliberative assembly) ของบุคคลกลุ่มเล็ก ๆ กลุ่มหนึ่ง ซึ่งโดยปกติจะอยู่ภายใต้บังคับบัญชาของสมัชชาหรือองค์กรอื่นที่ใหญ่กว่า คณะกรรมการระดับสูงสุดอาจเรียกว่า คณะกรรมาธิการ คณะกรรมการมีหน้าที่หลายอย่างแตกต่างกันไปตามวัตถุประสงค์ของการก่อตั้ง อาทิ
การกำกับดูแล - การมีส่วนร่วมในการตัดสินใจของสมาชิกทุกคนในองค์กร อาจยากเกินกว่าจะควบคุมได้และส่งผลกระทบโดยรวมต่อองค์กร ดังนั้นคณะกรรมการคณะหนึ่งจะถูกก่อตั้งขึ้นเป็นตัวแทนของสมาชิกทั้งมวล (ซึ่งอาจเรียกว่าคณะผู้บริหารหรือคณะกรรมการบริหาร) เพื่อให้อำนาจตัดสินใจในเรื่องการปฏิบัติการหรือการใช้จ่ายเป็นต้น อำนาจของคณะกรรมการเช่นนั้นอาจถูกจำกัดหรือไม่จำกัดก็ได้ เมื่อตัดสินใจปฏิบัติการไปแล้วอาจเพิกถอนได้หรือไม่ได้ก็ได้ ตัวอย่างเช่น คณะกรรมการบริหารคณะหนึ่งได้ตัดสินใจทำสัญญากับบรรษัทอีกแห่งหนึ่ง การบังคับใช้สัญญาและการเพิกถอนสัญญาจะต้องอยู่ภายใต้ข้อกำหนดของกฎหมาย
การประสานงาน - บุคคลจากส่วนต่าง ๆ ขององค์กรอาจต้องปรึกษาหารือกันอย่างเป็นปรกติ เพื่ออภิปรายพัฒนาการในขอบข่ายงานของตน เพื่อนำเสนอหรือวิจารณ์โครงการให้เป็นไปตามนโยบายขององค์กร เพื่อวางแผนทางด้านการเงิน การตลาด เป็นต้น คณะกรรมการจึงเป็นศูนย์รวมของการประสานงานให้กับบุคคลเหล่านี้ และเมื่อคณะกรรมการมีขนาดใหญ่เกินไปอาจต้องแบ่งเป็นคณะกรรมการย่อย (หรือคณะอนุกรรมการ) เพื่อรับผิดชอบส่วนงานที่เป็นเฉพาะกิจมากขึ้น ตัวอย่างเช่น คณะกรรมการบริหารของบรรษัทขนาดใหญ่ อาจต้องมีคณะอนุกรรมการสอบบัญชี คณะอนุกรรมการการเงิน คณะอนุกรรมการบริหารค่าตอบแทน เป็นอาทิ
การวิจัยและการแนะนำ - บ่อยครั้งที่คณะกรรมการก่อตั้งขึ้นมาเพื่อวิจัยค้นคว้าและชี้แนะแนวทาง ให้กับโครงการหรือการเปลี่ยนแปลงที่มีศักยภาพหรือที่ได้วางแผนไว้ ตัวอย่างเช่น องค์กรหนึ่งซึ่งกำลังพิจารณาการลงทุนขนาดใหญ่ อาจจำเป็นต้องก่อตั้งคณะอนุกรรมการจากกลุ่มบุคคลกลุ่มหนึ่งที่เกี่ยวข้องหรือมีความรู้ความสามารถ เพื่อแจกแจงทางเลือก ข้อดีข้อเสีย และชี้แนะแนวทางที่ดีที่สุดให้กับคณะกรรมการบริหาร และเมื่อคณะอนุกรรมการดำเนินงานจนบรรลุผลแล้วก็จะยุบเลิกไป
จาโคโม โบนาเวนตูรา

| 0 | 1 | 2 | 3 |
| --- | --- | --- | --- |
 โบนาเวนตูราในปี ค.ศ. 2016
ข้อมูลส่วนตัว
ชื่อเต็ม:  จาโคโม โบนาเวนตูรา
วันเกิด:   (1989-08-22) 22 สิงหาคม ค.ศ. 1989 (35 ปี)
สถานที่เกิด:  San Severino Marche อิตาลี
ส่วนสูง:  1.80 เมตร (5 ฟุต 11 นิ้ว)
ตำแหน่ง:  กองกลาง / ปีก
ข้อมูลสโมสร
สโมสรปัจจุบัน:  ฟีออเรนตีนา
หมายเลข:  5
สโมสรเยาวชน
2006–2007:  อาตาลันตา
สโมสรอาชีพ*
| ปี |  ทีม |  ลงเล่น |  (ประตู) |
| 2007–2014 |  อาตาลันตา |  104 |  (17) |
| 2009 |  → Pergocrema (ยืมตัว) |  4 |  (1) |
| 2010 |  → Padova (ยืมตัว) |  15 |  (0) |
| 2014–2020 |  มิลาน |  155 |  (30) |
| 2020– |  ฟีออเรนตีนา |  2 |  (0) |
ทีมชาติ‡
| 2008 |  อิตาลี รุ่นอายุไม่เกิน 19 ปี |  4 |  (1) |
| 2009–2010 |  อิตาลี รุ่นอายุไม่เกิน 20 ปี |  12 |  (2) |
| 2013– |  อิตาลี |  14 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 พฤษภาคม ค.ศ. 2018 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 12 พฤศจิกายน ค.ศ. 2016
จาโคโม โบนาเวนตูรา (เสียงอ่านภาษาอิตาลี: [ˈdʒaːkomo bɔnavenˈtura]; เกิดวันที่ 22 สิงหาคม ค.ศ. 1989) เป็นนักฟุตบอลอาชีพชาวอิตาลี ปัจจุบันลงเล่นตำแหน่งกองกลางให้กับฟีออเรนตีนาและทีมชาติอิตาลี
โบนาเวนตูราเริ่มต้นอาชีพกับอาตาลันตาในปี ค.ศ. 2007 และย้ายไปมิลานในปี ค.ศ. 2017 ด้วยค่าตัว 7 ล้านยูโร ส่วนในนามทีมชาติ เขาลงเล่นนัดแรกเมื่อวันที่ 31 พฤษภาคม ค.ศ. 2013 นัดกระชับมิตรพบกับซานมารีโน
เกียรติประวัติ > สโมสร

เซเรียอา: 2010–11
ซูแปร์โกปปาอีตาเลียนา: 2016
เกียรติประวัติ > บุคคล

Premio Gentleman: 2016
แหล่งข้อมูลอื่น

A.C. Milan Official Player Profile
Atalanta B.C. Official Player Profile (อิตาลี)
U.S. Pergocrema 1932 Official Player Profile เก็บถาวร 2014-11-29 ที่ เวย์แบ็กแมชชีน (อิตาลี)
Giacomo Bonaventura National Team Stats เก็บถาวร 2014-11-11 ที่ เวย์แบ็กแมชชีน at FIGC.it (อิตาลี)
จำนง รังสิกุล

| จำนง รังสิกุล |
| --- | --- |
เกิด: 28 พฤษภาคม พ.ศ. 2456  ศรีมหาโพธิ, ปราจีนบุรี
เสียชีวิต: 17 กุมภาพันธ์ พ.ศ. 2538 (81 ปี)
อนุสรณ์สถาน: พิพิธภัณฑ์การกระจายเสียง และหอจดหมายเหตุ กรมประชาสัมพันธ์
สัญชาติ:  ไทย
ชื่ออื่น: หัวหน้าจำนง
การศึกษา: ธรรมศาสตรบัณฑิต มหาวิทยาลัยวิชาธรรมศาสตร์และการเมือง
ศิษย์เก่า: โรงเรียนเซนต์หลุยส์, ฉะเชิงเทรา
อาชีพ: ข้าราชการ
ปีปฏิบัติงาน: 2479 - 2522
นายจ้าง: บริษัท ไทยโทรทัศน์ จำกัด
องค์การ: กรมโฆษณาการ (ต่อมาเปลี่ยนเป็นกรมประชาสัมพันธ์)
มีชื่อเสียงจาก: บิดาแห่งโทรทัศน์ไทย
ผลงานเด่น: หัวหน้าฝ่ายรายการ สถานีโทรทัศน์ไทยทีวีช่อง 4 บางขุนพรหม
โทรทัศน์: สถานีโทรทัศน์ไทยทีวีช่อง 4 บางขุนพรหม
กรรมการใน: บริษัท ไทยโทรทัศน์ จำกัด
คู่สมรส: พิสมัย อมาตยกุล
บุตร: พัชรี, นฤมล, ธีรชัย
รางวัล: เมขลา โทรทัศน์ทองคำ
จำนง รังสิกุล ข้าราชการกรมโฆษณาการ (ต่อมาเปลี่ยนเป็นกรมประชาสัมพันธ์), นักสื่อสารมวลชนชาวไทย ผู้ร่วมก่อตั้งสถานีโทรทัศน์ไทยทีวีช่อง 4 บางขุนพรหม อันเป็นแห่งแรกของประเทศไทย, กรรมการผู้จัดการ บริษัท ไทยโทรทัศน์ จำกัด, ผู้อำนวยการสถานีวิทยุกระจายเสียง ท.ท.ท.และสถานีโทรทัศน์ไทยทีวีช่อง 4 บางขุนพรหมเป็นคนแรก
เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2511 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2504 –  เหรียญจักรพรรดิมาลา (ร.จ.พ.)
พ.ศ. 2506 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
เกียรติคุณ

เมื่อปี พ.ศ. 2528 จำนงเข้ารับพระราชทานปริญญา วารสารศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ และปริญญานิเทศศาสตรดุษฎีบัณฑิตกิตติมศักดิ์ จากจุฬาลงกรณ์มหาวิทยาลัย และในปี พ.ศ. 2530 สมาคมนักประชาสัมพันธ์แห่งประเทศไทย มอบรางวัลกิตติคุณสัมพันธ์ "สังข์เงิน" สาขานักประชาสัมพันธ์ดีเด่นทางวิทยุและโทรทัศน์ ให้แก่จำนงด้วย
นอกจากนี้ เมื่อปี พ.ศ. 2556 มีการจัดกิจกรรมต่างๆ เนื่องในโอกาสครบรอบ 100 ปีชาตกาล จำนง รังสิกุล อย่างต่อเนื่องตลอดทั้งปี หนึ่งในจำนวนนั้นคือ การจัดสร้างรูปหล่อสำริดครึ่งตัวขนาด 2 ฟุตของจำนง ขณะมีอายุ 38 ปี ซึ่งประดิษฐ์ขึ้นโดย ยอดชาย เมฆสุวรรณ เมื่อเสร็จสิ้นจึงนำไปจัดแสดงไว้ที่ พิพิธภัณฑ์การกระจายเสียง กรมประชาสัมพันธ์ เป็นการถาวร
คีย์เวิร์ด/เมซ

| "Keyword / Maze" |
| --- | --- |
ปก CD Keyword / Maze (JEJUNG from 東方神起)
เพลงโดยทงบังชินกี
วางจำหน่าย:  12 มีนาคม 2008   13 มีนาคม 2008
แนวเพลง: เจ-ป๊อป
ค่ายเพลง: Avex Trax/Rhythm Zone
คีย์เวิร์ด/เมซ (Keyword / Maze) เป็นซิงเกิลที่ 21 ของ ทงบังชินกี วางจำหน่ายในวันที่ 12 มีนาคม 2008 ซิงเกิลนี้เป็นซิงเกิลที่ห้าและเป็นซิงเกิลสุดท้ายที่เอาช่วงทำนองหนึ่งในเพลง "TRICK" ในอัลบั้ม T มาเรียบเรียงใหม่
รายชื่อแทร็ค > CD

Keyword
Maze (JEJUNG from 東方神起)
Keyword -Less Vocal‐
Maze -Less Vocal‐ (JEJUNG from 東方神起))
ชาร์ท > Oricon Sales Chart (Japan)

| ชาร์ต | อันดับสูงสุด | ยอดจำหน่ายทั้งหมด |
| --- | --- | --- |
| Oricon Daily Singles Chart | #5 | N/A |
| Oricon Weekly Singles Chart | #7 | 21,097 |
Oricon Monthly Singles Chart: 
| Oricon Yearly Singles Chart | #275 | 26,675 |
ชาร์ท > Korea Top 20 Foreign Albums & Singles

| วันจำหน่าย | ชาร์ต | อันดับสูงสุด | ยอดจำหน่าย |
| --- | --- | --- | --- |
| 13 มีนาคม 2008 | March Monthly Chart  | #1 | 12,000 |
แหล่งข้อมูลอื่น

http://toho-jp.net/index.html/ เก็บถาวร 2005-04-28 ที่ เวย์แบ็กแมชชีน
จุดผ่านแดนถาวรเชียงของ

จุดผ่านแดนถาวรเชียงของ อาจหมายถึง
จุดผ่านแดนถาวรสะพานมิตรภาพ 4 (เชียงของ–ห้วยทราย) – จุดผ่านแดนผ่านสะพานสะพานมิตรภาพไทย–ลาว 4 (เชียงของ–ห้วยทราย)
จุดผ่านแดนถาวรอำเภอเชียงของ – จุดผ่านแดนผ่านเรือโดยสารและแพขนานยนต์ ประกอบด้วยท่าด่านตรวจคนเข้าเมือง (ท่าเรือบั๊ค) และท่าเรือน้ำลึกเชียงของ
ความละเอียดเชิงแสง

กราฟแสดงความเข้มแสงของแหล่งกำเนิดแสง 2 จุดซึ่งอยู่ใกล้กัน โดยสีแดงคือผลรวม จะแยกแยะได้ก็ต่อเมื่ออยู่ห่างกันมากพอ
ความละเอียดเชิงแสง (optical resolution) คือความสามารถในการวัดหรือแยกแยะวัตถุด้วยอุปกรณ์ เป็นตัวบ่งชี้ประสิทธิภาพของอุปกรณ์เชิงแสง เช่น กล้องจุลทรรศน์ กล้องโทรทรรศน์ เกรตติงการเลี้ยวเบน ฯลฯ
คำนิยามในกล้องจุลทรรศน์แบบใช้แสง

ความละเอียดเชิงแสงในกล้องจุลทรรศน์แบบใช้แสงนิยามโดยใช้สองจุด จากสมมติฐานว่าแหล่งกำเนิดแสงในอุดมคติของแสงขนานตรงที่ไม่มีการแทรกสอดกันนั้นถูกฉายมา โดยอาจใช้คำจำกัดความของเรย์ลี หรืออับเบอ ในการคำนวณความละเอียดของภาพ โดยยึดค่าที่ความยาวคลื่น 550 นาโนเมตร (แสงสีเขียว) เป็นหลัก โดยค่ายังขึ้นอยู่กับค่ารูรับแสงเชิงตัวเลขด้วย
คำนิยามในกล้องจุลทรรศน์แบบใช้แสง > ความละเอียดของเรย์ลี

ให้ค่าความยาวคลื่นของแสงเป็น λ, ค่ารูรับแสงเชิงตัวเลขของเลนส์ใกล้วัตถุเป็น NA, ค่าดรรชนีหักเหของตัวกลางระหว่างวัตถุกับเลนส์ใกล้วัตถุเป็น n และ ค่ามุมสูงสุดที่ทำกับแกนเชิงแสงของลำแสงที่ฉายจากวัตถุเข้าสู่เลนส์ใกล้วัตถุเมื่อมุมสูงสุดเป็น θ แล้ว ความละเอียดเชิงแสง δ ของแหล่งกำเนิดแสงแบบจุดสองจุดตามคำจำกัดความของเรย์ลีจะคำนวณได้ดังนี้
คำนิยามในกล้องจุลทรรศน์แบบใช้แสง > ความละเอียดของอับเบอ

นิยามโดยแอ็นสท์ อับเบอในปี 1873
คำนิยามในกล้องจุลทรรศน์แบบใช้แสง > ความละเอียดของฮอปคินส์

ในความเป็นจริงเราต้องการค่าคงตัวที่แตกต่างกันไปตามสถานะการส่องสว่าง K โดยจะได้ว่า
ถ้านำไปใช้กับแสงที่มองเห็นได้ เมื่อ K = 0.5  จะได้ว่า
เราสามารถได้ความละเอียดเชิงแสงประมาณ 0.2 μm โดยใช้เลนส์ใกล้วัตถุกำลังขยาย 100 เท่า สำหรับแสงที่มองเห็นได้ อย่างไรก็ตาม หากว่ากันโดยละเอียดแล้ว นี่ไม่ใช่ขีดจำกัด เนื่องจากค่าสูงสุดของความละเอียดเชิงแสงจะเปลี่ยนไปขึ้นอยู่กับสภาพแสง ประสิทธิภาพของเลนส์ และ วัสดุที่ใช้ แม้ว่าบางครั้งจะใช้ขีดจำกัดการเลี้ยวเบน ของเลนส์ในความหมายเดียวกับความละเอียดเชิงแสง แต่ก็ไม่ใช่คำจำกัดความที่ถูกต้องของความละเอียด
คำนิยามในกล้องโทรทรรศน์

ค่าความละเอียดเชิงแสงในกล้องโทรทรรศน์ นิยามโดยค่ามุมที่เล็กที่สุดที่แยกแยะจุด 2 จุด เช่น ดาว 2 ดวง โดยตามการคำนวณของเรย์ลี จะได้ว่าความละเอียดเชิงแสง  \theta  คือ
\theta =1.22\lambda /D
โดย  \lambda  คือความยาวคลื่นของแสง  {\mathit {D}} คือเส้นผ่านศูนย์กลางของเลนส์ใกล้วัตถุ ความละเอียดเชิงแสงทางทฤษฎีของกล้องโทรทรรศน์ที่มีเส้นผ่านศูนย์กลางเลนส์ใกล้วัตถุ 100 มม. คือประมาณ 1.3" ซึ่งสอดคล้องกับระยะทางประมาณ 2.4 กม. บนพื้นผิวดวงจันทร์เมื่อมองจากพื้นดิน
คำนิยามในสเปกโทรสโกปี

ในสเปกโตรมิเตอร์ ค่าความละเอียดเชิงแสงใช้อธิบายถึงความสามารถในการแยกเส้นสเปกตรัมที่อยู่ติดกันสองเส้น นิยามโดย
{\mathit {R}}=\lambda /\Delta \lambda
โดย  \Delta \lambda  คือความแตกต่างระหว่างความยาวคลื่น 2 ค่าที่สามารถแยกแยะได้ และ  \lambda  คือความยาวคลื่นเฉลี่ยระหว่าง 2 ค่านั้น
คำนิยามในเกรตติงการเลี้ยวเบน

ความละเอียดเชิงแสงเกรตติงการเลี้ยวเบน  {\mathit {R}} เท่ากับผลคูณของจำนวนเส้นเกรตติง  N และอันดับการเลี้ยวเบน  m
คำนิยามในปริซึม

ความละเอียดเชิงแสงของปริซึม คือผลคูณของความยาวของฐานของปริซึม  h และค่าการกระจาย  dn/d\lambda
งานประกาศผลรางวัลออสการ์ ครั้งที่ 80

งานประกาศผลรางวัลออสการ์ ครั้งที่ 80 เป็นงานมอบรางวัลสำหรับภาพยนตร์ที่เข้าฉายในปีค.ศ. 2007
แหล่งข้อมูลอื่น

งานประกาศผลรางวัลออสการ์ ครั้งที่ 80 เก็บถาวร 2008-01-23 ที่ เวย์แบ็กแมชชีน ที่เว็บไซต์ IMDb
จุดยืนทางการเมืองของดอนัลด์ ทรัมป์

ทรัมป์ขณะปราศรัยที่การประชุมการทำงานการเมืองอนุรักษนิยม (Conservative Political Action Conference) ในปี 2558
ดอนัลด์ ทรัมป์เป็นนักธุรกิจ นักการเมือง นักแสดง บุคคลโทรทัศน์ นักประพันธ์ชาวอเมริกัน และประธานาธิบดีสหรัฐอเมริกาคนปัจจุบัน
ข้อเสนอของทรัมป์มีส่วนประกอบจากสเปกตรัมการเมือง (political spectrum) ทั้งหมด ตัวอย่างเช่น เขาเสนอการลดภาษีเงินได้อย่างมาก และการลดการกำกับซึ่งสอดคล้องกับนโยบายอนุรักษนิยม (พรรครีพับลิกัน) ร่วมกับการลงทุนโครงสร้างพื้นฐานอย่างสำคัญและการคุ้มครองสิทธิแก่ผู้สูงอายุ ซึ่งตรงแบบถือเป็นนโยบายเสรีนิยม (พรรคเดโมแครต) นโยบายต่อต้านโลกาภิวัฒน์ลัทธิคุ้มครองการค้าและการลดการเข้าเมืองข้ามเส้นแบ่งพรรค ทรัมป์เคยกล่าวว่าเขา "ยืดหยุ่นเต็มที่ในหลาย ๆ ประเด็น" "ประเด็นประจำตัว" ของทรัมป์คือการเข้าเมืองผิดกฎหมาย และโดยเฉพาะอย่างยิ่งการสร้างหรือขยายกำแพงระหว่างสหรัฐและเม็กซิโก ในเดือนตุลาคม 2559 การรณรงค์ของทรัมป์โพสต์ข้อเสนอนโยบายสิบสี่หมวดในเว็บไซต์ของเขา ระหว่างเดือนตุลาคม 2559 ทรัมป์ร่างขั้นตอนต่าง ๆ สำหรับ 100 วันแรกในตำแหน่ง
จุดยืนการเมืองของทรัมป์ และคำอธิบายความเชื่อของเขาเปลี่ยนแปลงบ่อยครั้ง และมักไม่ซื่อสัตย์หรือขัดกันเอง โพลิติโก (Politico) อธิบายจุดยืนของเขาว่า "ช่างสรรหา ไม่มีแผนล่วงหน้าและมักขัดกันเอง" เอ็นบีซีนิวส์นับว่าตลอดช่วงการรณรงค์ ทรัมป์ "เปลี่ยน 141 ครั้งใน 23 ประเด็นสำคัญ" ในเดือนกรกฎาคม 2559 โพลิติแฟกต์ (PolitiFact) นับได้ 17 ครั้งที่ทรัมป์กล่าวสิ่งหนึ่งแล้วต่อมาปฏิเสธว่าเคยกล่าว ริชาร์ด เบิร์นชไตน์ (Richard Bernstein) ว่าทรัมป์เป็นนักโกหกใหญ่กว่านิกสัน และคำโกหกนั้นประกอบเป็นมุมมองการเมืองส่วนใหญ่ของทรัมป์ ""สิ่งที่เราเห็นมาตลอดการรณรงค์นั้นเป็นความรังเกียจความจริงอย่างเป็นโรค เป็นชนิดการโกหกและความสะดวกกับการโกหกอย่างที่เราไม่เคยเห็นมาก่อน ... ริชาร์ด นิกสันเทียบไม่ติดในแง่การโกหกเมื่อเทียบกับสิ่งที่เราเห็นจากดอนัลด์ ทรัมป์"
จันทน์กะพ้อ

| จันทน์กะพ้อ |
| --- | --- |

จันทน์กะพ้อ

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Malvales
วงศ์:: Dipterocarpaceae
สกุล:: Vatica
สปีชีส์:: V.  diospyroides
ชื่อทวินาม
Vatica diospyroides Sym.

จันทน์กะพ้อ เป็นพันธุ์ไม้ในวงศ์ Dipterocarpaceae พวกเดียวกับยางนาและพะยอม บางพื้นที่ทางภาคใต้เรียก จันทน์พ้อ หรือ จันพอและที่จังหวัดพังงาเรียก เขี้ยวงูเขา
ลักษณะทางพฤกษศาสตร์

จันทน์กะพ้อเป็นไม้ต้นขนาดเล็กถึงขนาดกลาง (สูงประมาณ 5-15 เมตร) ต้นค่อนข้างตรง เปลือกเกลี้ยง เรือนยอดเป็นพุ่มรีหรือกว้างใบเป็นใบเดี่ยว รูปรียาว ขนาดยาว 7-9 เซนติเมตร กว้าง 2-3 เซนติเมตร สีเขียวเข้ม เรียงตัวแบบเวียนไปตามกิ่งห่าง ๆ กัน ดอกออกตามกิ่งเป็นช่อเล็ก ๆ ทยอยบานครั้งละ 1-2 ดอก แต่มักจะมีช่อหลายช่อเป็นกระจุกและเรียงเป็นระยะ ๆ ตามกิ่งดอกขนาด 1.2-1.5 เซนติเมตร กลีบเลี้ยงมีขนสีน้ำตาลกลีบดอกเรียงเวียนซ้อนเกยกันเล็กน้อย ด้านในสีขาวนวลหรืออมชมพู ด้านนอกมีแถบแคบ ๆ มีขนละเอียดสีน้ำตาลอมแดง กลิ่นหอมแรง ออกดอกในช่วงเดือนมกราคม-เมษายน
การดูแล และ ขยายพันธ์

จันทน์กะพ้อชอบขึ้นอยู่ตามริมน้ำ บริเวณที่มีน้ำท่วมหรือน้ำหลาก ชอบอยู่กลางแจ้งที่มีความชื้นในอากาศค่อนข้างสูง โตช้า ปลูกเลี้ยงค่อนข้างยาก ถ้าแดดจัดหรือลมแรงใบจะไหม้ ปัจจุบันจึงพบเห็นจันทน์กะพ้อน้อยลง
สำหรับการขยายพันธุ์จันทน์กะพ้อนั้นทำโดยเพาะเมล็ด  ใช้เวลาเพียง 1 เดือนรากก็เริ่มงอกแทงออกมา เมื่อต้นกล้าอายุ 1 ปี จะมีความสูงประมาณ 30 เซนติเมตร และมีใบ 4-7 ในปีที่ 2 ต้นกล้าจะเจริญอย่างรวดเร็วและสูงประมาณ 1 เมตร ในช่วงนี้ถ้าปลูกในกระถาง ควรเปลี่ยนกระถางให้มีขนาดไม่ต่ำกว่า 10 นิ้ว หรือถ้าปลูกลงดินจะเจริญเติบโตอย่างรวดเร็ว มีทรงพุ่มแผ่กว้าง เมื่ออายุ 5-7 ปี จะมีความสูง 2.5-5 เมตร และเริ่มออกดอก
ประโยชน์

ใช้ปลูกเป็นไม้ประดับ ดอกมีกลิ่นหอมค่อนข้างแรงมากและสามารถนำดอกมาปรุงเป็นยาหอม แก้ลม และบำรุงหัวใจ
เกร็ด

ต้นไม้ประจำคณะนิติศาสตร์ มหาวิทยาลัยนเรศวร
ต้นไม้ประจำวัดจันทน์กะพ้อ จังหวัดปทุมธานี
ต้นไม้ประจำมหาวิทยาลัยราชภัฏยะลา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จันทน์กะพ้อ
ข้อมูลที่เกี่ยวข้องกับ Vatica diospyroides ที่วิกิสปีชีส์
| ด ค กพรรณไม้ดอกไม้ประดับ ที่กล่าวถึงในเพลงอุทยานดอกไม้ เรียงตามลำดับการกล่าวถึง |
| --- | --- |
 ผกา  จำปา  จำปี  กุหลาบ  ราตรี  พะยอม  อังกาบ  กรรณิการ์  ลำดวน  นมแมว  ซ่อนกลิ่น  ยี่โถ  ชงโค  มณฑา  สายหยุด  เฟื่องฟ้า  ชบา  สร้อยทอง  บานบุรี  ยี่สุ่น  ขจร  ประดู่  พุดซ้อน  พลับพลึง  หงอนไก่  พิกุล  ทานตะวัน  รักเร่  กาหลง  ประยงค์  พวงทอง  บานชื่น  พุทธชาด  พวงชมพู  กระดังงา  รสสุคนธ์  บุนนาค  นางแย้ม  สารภี  อุบล  จันทน์กะพ้อ  ผีเสื้อ  เล็บมือนาง  พุดตาน  กล้วยไม้  ดาวเรือง  อัญชัน  ยี่หุบ  มะลิวัลย์ 
1 2  "จันทน์กะพ้อ". www.rspg.or.th.
1 2 3 4  "จันทน์กะพ้อ". clgc.agri.kps.ku.ac.th (ภาษาอังกฤษ).
1 2  "chitralada". www.rspg.or.th.
↑  Life, Is (2022-07-06). "จันทน์กะพ้อ พันธุ์ไม้ไทยเสี่ยงใกล้สูญพันธุ์". มูลนิธิสืบนาคะเสถียร.
↑  "คณะนิติศาสตร์ มหาวิทยาลัยนเรศวร :: Faculty of Law Naresuan University". www.law.nu.ac.th.
↑  "มหาวิทยาลัยราชภัฎยะลา : เกี่ยวกับเรา มรย". yru.ac.th.
กีฬาฮอกกี้น้ำแข็งในโอลิมปิกฤดูหนาว 2022

| กีฬาฮอกกี้น้ำแข็ง ใน โอลิมปิกฤดูหนาว 2022 |
| --- | --- | --- |

รอบคัดเลือก
|  | ชาย | หญิง |
การแข่งขัน
|  | ชาย | หญิง |
นักกีฬา
|  | ชาย | หญิง |
ด ค ก
กีฬาฮอกกี้น้ำแข็งในโอลิมปิกฤดูหนาว 2022 จะจัดขึ้นที่สนามกีฬาในร่มแห่งชาติปักกิ่งและศูนย์กีฬาอู่เกอซง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันฮอกกี้น้ำแข็งทั้งหมด 2 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
การแข่งขันชายจะมี 12 ทีมแข่งขัน การแข่งขันหญิงจะมี 10 ทีมเป็นครั้งแรก
ทีมชาย > รอบคัดเลือก

บทความหลัก: กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมชาย
ทีมชาย > ประเทศที่เข้าร่วมแข่งขัน

ได้แก่
| กลุ่ม A | กลุ่ม B | กลุ่ม C |
| --- | --- | --- |
|   แคนาดา   สหรัฐ   เยอรมนี   จีน |   ROC   เช็กเกีย   สวิตเซอร์แลนด์  Qualifier 3 |   ฟินแลนด์   สวีเดน  Qualifier 1  Qualifier 2 |
ทีมหญิง > รอบคัดเลือก

บทความหลัก: กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมหญิง
ทีมหญิง > ประเทศที่เข้าร่วมแข่งขัน

ได้แก่
| กลุ่ม A | กลุ่ม B |
| --- | --- |
  สหรัฐ   แคนาดา   ฟินแลนด์   ROC   สวิตเซอร์แลนด์:   ญี่ปุ่น  Qualifier 1  Qualifier 2  Qualifier 3   จีน
สรุปเหรียญรางวัล

บทความหลัก: สรุปเหรียญโอลิมปิกฤดูหนาว 2022
สรุปเหรียญรางวัล > รายการ

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
Men รายละเอียด: 
Women รายละเอียด: 
Mixed doubles รายละเอียด:
จักร

สำหรับความหมายอื่น ดูที่ จักร (แก้ความกำกวม)
จักร (อักษรเทวนาครี: चक्र, ภาษาปัญจาบ: chakkar, ภาษามลายู: cakera), เป็นอาวุธที่มีต้นกำเนิดในประเทศอินเดีย รูปร่างเป็นโลหะแบน เป็นรูปวงกลม จักรในภาษาไทยมาจากภาษาสันสกฤต หมายถึงล้อ หรือวงกลม ตามคติความเชื่อของศาสนาพราหมณ์ และเป็นอาวุธของพระนารายณ์ชนิดหนึ่ง ลักษณะเป็นรูปคดเคี้ยว 8 แฉก และมีลวดลายอยู่ในเส้นวงกลม
การประดับธง

ในอดีต จักรใช้เป็นส่วนประกอบหนึ่งของธงชาติไทย อยู่บนผ้าสีแดง ส่วนจักรเป็นสีขาว  ปัจจุบันใช้เป็นตราราชการของกองทัพบกไทย นอกจากนั้นยังใช้เป็นตราราชการของกระทรวงกลาโหมด้วย
ธงชาติสยามที่มีรูปจักรอยู่บนผ้าสีแดง
ตราราชการของกองทัพบกไทย สังเกตตรงกลาง จะมีรูปจักรอยู่ระหว่างตัวเลข ๙ ไทยเหนือพระมหามงกุฏเปล่งรัศมีกับช่อชัยพฤกษ์โค้ง รูปเหล่านั้นเป็นสีเหลือง
ตราราชการของกระทรวงกลาโหม สังเกตตรงกลาง จะมีรูปจักรเป็นสีแดงสอดด้วยสมอสีน้ำเงินอยู่ระหว่างปีกนกสีฟ้า อยู่ภายใต้พระมหามงกุฏสีเหลือง
แหล่งข้อมูลอื่น

Details of chakram history and use
History of chakram
More history and cultural details
http://www.flight-toys.com/rings/chackrum.html
Chakrams history during World War One
คริปทูล

| --- | --- |
E-Learning-Programme for Cryptology
นักพัฒนา: Bernhard Esslinger, University of Darmstadt and Siegen

รุ่นเสถียร: 1.4.10    /    July 31, 2007
รุ่นทดลอง: 2.0.30xx alpha    
 
ที่เก็บข้อมูล:  github.com/jcryptool/core  
ระบบปฏิบัติการ: Win 32
ประเภท: Cryptology, Privacy, E-Learning
สัญญาอนุญาต: GPL
เว็บไซต์: cryptool.org
คริปทูล (CrypTool) คือ freeware program ที่สามารถใช้และวิเคราะห์ cryptographic mechanism โดย cryptool นั้นสามารถใช้เข้ารหัสข้อมูลได้ทั้งในระบบ classic อย่าง Caesar cipher หรือแบบ modern อย่าง RSA เป็นต้น นอกจากนี้ยังสามารถทดลองทำ digital signature ได้จากหลายๆ algorithm เช่น MD5
โดยทุกๆรูปแบบของการทำงานนั้นสามารถแยกแสดงขั้นตอนต่างๆให้ดูได้อย่างละเอียดเป็นแบบ animationที่คล้ายกับ flash game เหมาะกับการนำไปใช้ในการศึกษาระบบการเข้ารหัสได้อย่างดี จุดเด่นอีกอย่างของ programนี้คือมี online help ที่อธิบายระบบการเข้ารหัสได้อย่างละเอียด นอกจากนี้ cryptool ยังสามารถที่จะใช้ในการวิเคราะห์ cipher บางอย่างได้ด้วยเช่น sequence analysis เป็นต้น
Cryptool เป็น open source software ซึ่งทำงานอยู่บน window โดยพัฒนาด้วยภาษา c++ บน platform window โดยในตอนแรกนั้นพัฒนาโดย German companies and universities และมีจุดประสงค์หลักคือการแสดงให้คนเห็นถึงความสำคัญของการเข้ารหัสและ concept โดยเป็น e-learning ประเภทหนึ่ง ในขณะนี้มี project ที่จะ port ลงไปใน linux edition และ เขียนใหม่ลงใน c# โดยใช้เทคโนโลยี WPF (window presentation fundamental) ที่ใช้แสดงผลในด้านกราฟิกได้อย่างดี
CrypTool ได้รับรางวัลในฐานะของ educational software หลากหลายรางวัล เช่น (TeleTrusT Special Award, EISA 2004, IT Security Award NRW 2004).
ในตอนนี้ได้ถูกพัฒนาขึ้นจากหลายองค์กร แต่ยังคงไว้ซึ่งจุดประสงค์เดิม คือเพื่อการศึกษาหลักการเข้ารหัสและอักกอริทึมต่างๆ และส่วนมากถูกใช้ประกอบการสอนในโรงเรียนและสถาบันการศึกษาต่างๆ
จุดยอด (คอมพิวเตอร์กราฟิกส์)

จุดยอดในรูปประกอบด้วยข้อมูลสี ได้แก่ สีแดง สีเขียว และสีน้ำเงิน หลังจากผ่านขั้นตอนการเรนเดอร์แล้วจะได้รูปสามเหลี่ยมที่มีการไล่ระดับสีออกมา
จุดยอด (vertex) ในทางคอมพิวเตอร์กราฟิกส์ เป็นองค์ประกอบพื้นฐานที่เก็บชุดของสมบัติที่จำเป็นสำหรับการสร้างแบบจำลองสามมิติ เช่น ตำแหน่งภายในปริภูมิสามมิติ ใน OpenGL ค่าที่ตั้งไว้ล่วงหน้าของจุดยอดจะรวมสมบัติต่าง ๆ เช่น ตำแหน่ง เวกเตอร์แนวฉาก สี สีเสริม และพิกัดบนลายผิว และสามารถเพิ่มสมบัติอื่น ๆ ผ่านการเขียนโปรแกรมการให้แสงเงา